Ние сме АМА от Паркинг Сектор и създадохме иновативна платформа, която ви позволява да запазите място за паркиране предварително.

Кой е онзи проблем, който превръща шофирането в центъра в синоним на кошмар? Липсата на места за паркиране. Всички знаем какво означава това, нали… Не знаем къде има свободно място. Губим много време обикаляйки в задръствания, често търсим повече време от колкото сме пътували, изтощаваме се емоционално. Резултатът: закъсняваме за среща, паркираме далеч от целта ни, плащаме глоби за неправилно паркиране, вдигат ни колата и тнт.

Ние вярваме, че в свят на технологии и свързаност тези проблеми може да се елиминират. Затова създадохме уникално и много елегантно решение - платформа, където можем в реално време да видим всички паркинги около нас или около конкретна дестинация, техните цени и услуги, да запазим място предварително. Всичко това за под минута. Нашата иновация отива още по-далеч, като за първи път въвеждаме принципа на динамичното ценообразуване. По същият начин, по който билетът за самолет е по –евтин ако го купите предварително, така и ще може да се възползвате от ниски цени като си запазите място предварително.

Бизнес моделът ни включва приходи по 2 основни начина: % процент от цената за всяко запазено място и фиксирана такса за услуги допълващи динамичното ценообразуване като известяване за намаление. Пазарният потенциал е огромен! От една страна имаме изключително бързо нарастващ брой коли, далеч недостатъчно паркоместа и нужда от откриваемост на паркингите. От друга страна експерти изчисляват, че до 40% от трафика в центъра на големите градове е благодарение на хора търсещи място за паркиране. Твърди се, а даже има и научни трудове, че паркингите са най-зле управляваният ресурс. Тоест ще се засили нуждата от ефективно управление на паркингите. Добавяме към това световните тенденции към динамично ценообразуване и факта, че само за страните от западна Европа, частните паркинги правят годишен оборот от над 50 млрд евро!

Екипът ни се допълва страхотно. Ние сме ПМ, уеб бек енд дивелопър и фронтенд дивелопър и дизайнер. Благодарение на това, постигнахме огромен напредък за кратко време. Направихме прототип, с който събрахме ценна обратна връзка. Събрахме база данни от над 100 паркинга в центъра на София. Официалната версия е почти готова. Въпреки, че е само прототип, без никаква реклама сайтът ни направи над 3к преглеждания.

Следващата ни важна стъпка е да разработим мобилни приложения, което ще ни позволи да сме лесно намерими в търсачките, да персонализираме услугата и да достигнем до повече потребители.

Ако и вие цените времето си, използвайте новото ни елегантно решение при паркиране!  
  
Очакваме ви на щанда!